Eulate

Eulate ([eulate]) Nafarroa Garaiko mendebaldeko udalerri bat da, Lizarrako merindadekoa.  biztanle zituen . urteko erroldaren arabera, eta Nafarroa Garaiko hiriburu Iruñetik 70 kilometrora dago.

Geografia

Inguru naturala eta kokapena 
Herria Nafarroa Garaiko mendebaldean dago, Urbasa mendilerroaren hegoaldean, NA-7185 errepidean. Eulatek Urbasako mendilerroarekin egiten du muga iparraldean, Ameskoabarrenekin ekialdean, Aranaratxerekin mendebaldean, eta Lanarekin hegoaldean.

Eulatek hiru auzo ditu: Erdigunekoa elizaren inguruan, ekialdean Copalacioko auzoa, eta mendebaldean Gonea. Urbasako mendilerroaz gain, Lokizgo mendilerroa ere udalerritik gertu dago.

Klima eta landaredia 
Udalerriaren iparraldean klima atlantikoa eta azpiatlantikoa nagusitzen da; herrigunean eta Eulateko gunerik beherenetan, berriz, klimak ezaugarri mediterraneoak dauzka. Urteko batez besteko tenperatura 8 eta 10 gradu bitartekoa da, eta prezipitazioak 1.000 eta 1.400 mm artekoak, betiere ugariagoak iparraldeko mendietan. Urteko egun euritsuak 120 inguru izaten dira.

Herriaren inguruko basoetan, haritz eta ametzak dira espezierik ohikoenak, guztira 652 hektarea hartzen baitute. Horrez gain, iparraldean pagoak ere badira.

Demografia 

2008ko erroldaren arabera, sei etorkin ziren herrian, biztanleen % 1,78 (Nafarroa Garaiko batezbestekoaren azpitik).

Politika

Udaletxea 
Eulateko udaleko idazkaria, Larragoa eta Aranaratxeko idazkari ere bada.

 HELBIDEA: Kale Nagusia, 156

Udal hauteskundeak 
Eulateko alkatea Eulate (Agrupación Electoral Eulate, AEE) talde independenteko Juan Ignacio Ruiz de Larramendi Múgica da 2007ko udal hauteskundeez geroztik. Taldeak herriko zazpi zinegotziak lortu zituen azken hauteskundeetan.

Baliogabeko botuak 9 izan ziren (%4,46), zuriz emandako botuak (%4,46) eta abstentzioa %36,28koa.

2011n ere Eulate izan zen aurkeztutako zerrenda bakarra; alkate karguan Ruiz de Larramendik segitzen du.

Alkateak 
Hauek izan dira Eulateko azken alkateak:

Azpiegitura eta garraioak 
Automoviles Urederra autobus konpainiak Eulate Lizarrarekin batzen du. Autobus lineak, honako ibilbidea egiten du:

 Larraona - Aranaratxe - Eulate - Zudaire - Barindano - Etxabarri - eta Lizarra

Zerbitzuak 
Antzin-Ameskoako Zerbitzu Sozialen Mankomunitatea, zaborra bildu, ura hornitu eta bestelako zerbitzuez arduratzen da Eulate eta eskualdeko beste hainbat herritan.

Kultura

Euskara 
Nafarroako gobernuak onartutako Euskararen Foru Legearen arabera Deikaztelu eremu ez-euskalduneko udalerria zen, eta hori dela eta, hizkuntza ofizial bakarra gaztelania zen.

2017ko ekainaren 22an Nafarroako Parlamentuak eremu mistora pasatzea erabaki zuen, beste 43 udalekin batean.

Ondasun nabarmenak 
San Martin Tourskoaren eliza, XVI. mendean harriz eginiko eraikina da, baina ondorengo mendeetan, eta XVIII. mendean aldaketa sakonak jasan zituen dorre eta teilatuan. Udalerriak baditu beste baseliza batzuk: San Joan Bataiatzailearen baseliza aurregotikoa, XIII. mendean eraikia, eta Nunilo eta Alodia Sainduen omenezko baselizak, biak XVI. mendekoak.

Eraikinak 
 Eulateko jauregia, XVI. mendean eraiki eta 1835 suntsitutako jauregia. Gaur egun, jauregiaren arrastoak babesturik daude.

Erreferentziak

Ikus, gainera 
 Nafarroa Garaiko udalerrien zerrenda
Lizarraldea
Lizarrako merindadea

Kanpo estekak 
  Eulateri buruzko informazioa Turismo Navarra webgunean.
  Eulateri buruzko informazioa Nafarroako gobernuaren webgunean.
 Auzo Erdia kalearen ikuspegia Google Street View-n.

Eulate